નવી દિલ્હી: તેલ કંપનીઓએ સતત ચોથા દિવસે પેટ્રોલ-ડીઝલની કિંમતો વધારી. રવિવારે પેટ્રોલ દિલ્હીમાં 12 પૈસા મોંઘું થઈને 80.50 રૂપિયા પર પહોંચી ગયું. મુંબઈમાં પણ 12 પૈસાનો વધારો કરવામાં આવ્યો. મુંબઈમાં એક લીટર પેટ્રોલ 87.89 રૂપિયાનું થઈ ગયું. ચાર દિવસમાં 1 રૂપિયાથી વધુનો વધારો થઈ ચૂક્યો છે. જ્યારે, દિલ્હીમાં ડીઝલ 10 પૈસા મોંઘું થઈને 72.61ની રેકોર્ડ ઊંચાઈ પર પહોંચ્યું. તેલની કિંમતોમાં બુધવારે કોઇ ફેરફાર થયો ન હતો. આ પહેલા 26 ઓગસ્ટથી 4 સપ્ટેમ્બર સુધી સતત 10 દિવસ સુધી ભાવ વધારવામાં આવ્યા.